
BURSA SHQIPTARE E ENERGJISË ELEKTRIKE - ALPEX SH.A – Dega në Kosovë

Prishtinë, më 20.07.2026

FORMULAR PËR SHPALLJEN E POZICIONIT VAKANT TË PUNËS

Mbështetur në Ligjin e Punës, aktet ligjore dhe nënligjore të dala në zbatim të tij, si dhe në Manualin e Burimeve Njerëzore, Bursa Shqiptare e Energjisë Elektrike SHA - Dega në Kosovë njofton për shpalljen e 1 (një) vendi vakant të punës në pozicionin e:

TITULLI I POZICIONIT: Specialist i çështjeve ligjore
DREJTORIA/SEKTORI: ALPEX sh.a – Dega në Kosovë
QËLLIMI I POZICIONIT: Siguron funksionimin e përditshëm të rregullt dhe efikas të ALPEX-Dega në Kosovë, në përputhje me kuadrin ligjor dhe rregullator në fuqi duke ofruar në kohë dhe cilësi mbështetjen ligjore për gjithë veprimtarinë dhe aktivitetin e ALPEX-it-Dega në Kosovë. Është përgjegjës për të siguruar zhvillimin e procedurave të prokurimit sipas legjislacionit të prokurimit publik në fuqi, nëpërmjet Sistemit të Prokurimit Elektronik. Harton kontratat midis autoritetit kontraktor (Degës) dhe operatorëve ekonomike të shpallur fitues nga procedurat e prokurimit publik, si dhe kontratat e tjera të Degës.

DETYRAT DHE PËRGJEGJËSITË: 
1. Ofron asistencë dhe këshillim juridik për çështje ligjore, kontraktuale, rregullatore dhe të prokurimit publik, si dhe harton opinione dhe interpretime ligjore. 
2. Harton, analizon dhe përditëson politika, rregullore, procedura dhe akte të brendshme, duke siguruar përputhshmërinë me legjislacionin në fuqi. 
3. Përfaqëson dhe ndjek interesat e Degës në procedura gjyqësore dhe administrative, përfshirë përgatitjen e dokumentacionit ligjor përkatës. 
4. Organizon, koordinon dhe mbikëqyr të gjitha procedurat e prokurimit publik, duke siguruar zbatimin e legjislacionit dhe respektimin e afateve ligjore. 
5. Harton dhe administron dokumentacionin e prokurimit, dokumentet e tenderit, regjistrat e prokurimeve, raportimet dhe kontratat përkatëse.
6. Koordinon komunikimin dhe bashkëpunimin me institucionet kompetente, operatorët ekonomikë dhe autoritetet e prokurimit publik. 
7. Mbikëqyr zbatimin e kontratave, trajtimin e ankesave dhe administrimin e dokumentacionit të procedurave të prokurimit. 
8. Planifikon dhe koordinon aktivitetet e Burimeve Njerëzore. 
9. Menaxhon dokumentacionin zyrtar të Degës, përfshirë protokollimin, arkivimin dhe raportimin institucional. 
10. Informon dhe raporton rregullisht te Drejtuesi i Degës për ecurinë e çështjeve dhe realizon detyra të tjera sipas nevojave të institucionit.
11.  Detyra të tjera të caktuara nga Drejtuesi i Degës. 


KRITERET QË DUHET TË PLOTËSOJNË KANDIDATËT (KUALIFIKIMET):
Arsimi i kërkuar: I lartë - Juridik (Master shkencor ose Diplomë ekuivalente).
Përvoja e kërkuar e punës: Preferohet me eksperiencë pune.
Kandidatët e interesuar për pozicionin vakant duhet të paraqesin dokumentet si më poshtë:
· Formularin e aplikimit (Formulari 2)
· CV e detajuar 
· Letër reference nga punëdhënësi i mëparshëm 
· Letër Interesi

Dokumentacioni i kërkuar të paraqitet pranë ALPEX SHA – Dega në Kosovë brenda datës 31/07/2026. 

